Șoferii care utilizează autostrăzile și drumurile naționale din România trebuie să cunoască noile modificări aduse sistemului de rovinietă. Aceste schimbări, ce au intrat în vigoare începând cu data de 11 martie, au scopul de a aduce mai multă flexibilitate și mai multe opțiuni în ceea ce privește achiziționarea rovinietei.
Cea mai importantă schimbare este introducerea rovinietei pentru o singură zi. Astfel, începând cu data menționată, un șofer de autoturism va plăti 2,5 euro pentru o rovinietă valabilă timp de 24 de ore. Această modificare vine în contextul în care până acum, pentru o rovinietă valabilă o săptămână, șoferii plăteau 3 euro.
Pe lângă introducerea rovinietei pe zi, au fost aduse și alte schimbări în ceea ce privește perioadele de valabilitate. Astfel, rovinieta pentru o săptămână este înlocuită cu cea pentru 10 zile, la un preț de 3,3 euro, iar rovinieta pentru 3 luni este înlocuită cu cea pentru 2 luni, la un tarif de 8,4 euro.
Începând cu data de 11 martie, rovinietele pot fi achiziționate pentru următoarele perioade de valabilitate: o zi, 10 zile, o lună, 2 luni sau un an. Pentru rovinieta cu valabilitate de un an, tarifele rămân neschimbate.
Suspendarea emiterii rovinietei prin SMS
Emiterea rovinietei prin SMS va fi suspendată între 11 și 21 martie 2024 pentru a actualiza informațiile privind perioadele de valabilitate.
Denisa Popa